Legal Document

Category: 134

Text:
14. ΠΡΟΕΔΡΙΚΟΝ ΔΙΑΤΑΓΜΑ υπ΄αριθ.494 της 29 Ιουν./7 Ιουλ.1979 (ΦΕΚ Α΄152) Περί περιορισμού συναρμοδιοτήτων κατά την έκδοσιν διοικητικών πράξεων επί αντικειμένων αρμοδιότητος Υπουργείων Προεδρίας Κυβερνήσεως, Οικονομικών και Εργασίας. ΄Εχοντες υπ΄όψει: 1.Τας διατάξεις : α) της παρ. 1 του άρθρ.2 του Νόμ.865/1979 «περί ρυθμίσεως θεμάτων τινών οργανώσεως και λειτουργίας υπηρεσίων του Δημοσίου» και β) των άρθρ. 2,3 και 5 του Ν.Δ.216/1974 «περί συστάσεως Υπουργείου Προεδρίας Κυβερνήσεως». 2.Την υπ΄αριθ.ΔΛ7/2/2/4 της 31.12.1974 (ΦΕΚ 2/2.1.75 ,τ. Β΄) απόφασιν του Πρωθυπουργού «περί μεταβιβάσεως αρμοδιοτήτων εις τον Υπουργόν Προεδρίας Κυβερνήσεως». 3.Την υπ΄αριθ.412/1979 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Οικονομικών και Εργασίας, αποφασίζομεν: ΄Αρθρον μόνον.-Τα κατωτέρω θέματα, δια την ρύθμισιν των οποίων απαιτούνται, κατά τας κειμένας διατάξεις, κοιναί αποφάσεις των Υπουργών Προεδρίας Κυβερνήσεως, Οικονομικών και Εργασίας, ρυθμίζονται εφεξής δια κοινών αποφάσεων των Υπουργών Οικονομικών και Εργασίας: α)Η αμοιβή της εργασίας των οικείων κατηγοριών προσωπικού επί σχέσει εργασίας ιδιωτικού δικαίου του Δημοσίου, των Ο.Τ.Α. και των Ν.Π.Δ.Δ. (Ν.Δ.1198/72,άρθρ.5 παρ.1). Οι όροι και αι συνθήκαι εργασίας του προσωπικού τούτου εξακολουθούν να ρυθμίζωνται, κατά τας διατάξεις της παρ.1 του άρθρ.5 του Ν.Δ.1198/72, δια κοινών αποφάσεων των Υπουργών Προεδρίας Κυβερνήσεως, Οικονομικών και Εργασίας. Σελ. 116,746 Τεύχος 735-Σελ.24 β)Ο καθορισμός κατωτάτων ορίων αμοιβής, προκειμένου περί μισθωτών ειδικών ή ηυξημένων προσόντων απασχολουμένων επί σχέσει εργασίας ιδιωτικού δικαίου εις το Δημόσιον, τους Ο.Τ.Α. και τα Ν.Π.Δ.Δ. (Ν.Δ.1198/72, άρθρ.5 παρ.2).